
Sugestii pentru Planul Strategic de (Re)Unificare a Ţării 
 
  1.Să se dea semnalul de demarare a procesului de Reîntregire a Ţării: o Declaraţie 
Politică a  Preşedintelui (Parlamentului) României cu privire la Basarabia şi Nordul 
Bucovinei care ar cuprinde  următoarele momente: 
  - Basarabia şi Nordul Bucovinei - teritorii istorice româneşti; 
  - Răpirea Bucovinei(1775) şi Basarabiei(1812) - acte criminale şi ilegale; 
  - Revenirea acestor provincii la trupul României în 1918;  
  - Recunoaşterea de către marile puteri (Congresul de Pace de la Paris din 28 octombrie 
1920, Tratatul politic Ruso-Turc din 1921, care a declarat toate tratatele anterioare 
încheiate între cele două ţări – nule şi abrogate) a Unirii pe veci a Basarabiei şi Bucovinei 
cu Patria-mamă România; 
  - Pactul Ribbentrop-Molotov şi Protocolul adiţional secret al acestuia din 23 august 1939; 
  - Notele ultimative ale guvernului sovietic din 26 şi 27 iunie 1940; 
  - Ocuparea şi anexarea Basarabiei, Nordului Bucovinei şi Ţinutului Herţa la 28 iunie 1940 
şi   
 barbarismul regimului sovietic de ocupaţie în aceste teritorii; 
  - Eliberarea teritoriilor româneşti de la est de Prut de către Armata Română - 26 iulie 
1941; 
  - Reocuparea acestor teritorii de către imperiul roşu de la răsărit în august 1944; 
  - Genocidul şi nelegiuirile la care a fost supusă populaţia băştinaşă în toată perioada care 
a urmat   
 după 1940 şi 1944( închiderea şi demolarea bisericilor, lichidarea fizică a preoţimii şi 
intelectualităţii,  recrutarea tinerilor în armata sovietică şi trimitera lor pe linia întîi a frontului 
fără nici o pregătire, foametea organizată din 1946-1947, deportările din 1941, 1949-1953, 
deznaţionalizarea şi ştergerea  conştiinţei naţionale, exterminările masă şi izolarea celor 
incomozi în casele de nebuni, aducerea masivă a ruşilor, ucrainenilor, evreilor ş.a.m d. în 
locul băştinaşilor exterminaţi (circa 1.000.000 de  oameni) sau refugiaţi(circa 850.000 de 
persoane), întroducerea  alfabetului rusesc ş.a.m.d.);  
  - Jaful şi distrugerile comise de ocupanţii sovietici în teritoriile ocupate după 1940 şi 1944; 
  - Denunţarea „Convenţiei de Armistiţiu” din 12 septembrie 1944 dintre România şi URSS 
deoarece în art. 4 al acesteia este întrodus un fals grosolan:,,Se stabileşte frontiera de stat 
între URSS şi România  fixată prin Convenţia Româno-Sovietică din 28 iunie 1940”, ori, o 
asemenea „Convenţie” n-a existat; 
- Denunţarea Tratatului de Pace de la Paris dintre România şi Naţiunile Unite din 10 
februarie 1947, impus de URSS şi Ucraina prin reprezentantul lor Manuilschii, deoarece şi 
în acest „document” este  stipulat un mare neadevăr:,,Frontierele României...vor fi cele 
care erau în fiinţă la 01.01.1941”, ori, la acea dată Basarabia şi Nordul Bucovinei erau 
ocupate de ruşi şi nu exista nici un document semnat de   
 România şi URSS cu privire la  frontiere; 
- Referitor la Declaraţia Parlamentului României în legătură cu proclamarea  Independenţei 
R.Moldova şi Hotărîrea Guvernului  României de recunoaştere a Independenţei  R.Moldova 
trebuie făcută o precizare: România consideră existenţa R.Moldova ca stat independent pe 
teritoriul naţional românesc drept o anomalie istorică, o consecinţă a Pactului Ribbentrop-
Molotov, prin urmare, ca o etapă tranzitorie, un prim pas spre revenirea la trupul Patriei-
mamă România; 

  - O trecere în revistă a situaţiei politice şi social-economice din R. Moldova: 
*R.M - cel mai sărac stat din Europa, cu cel mai mic PIB şi cele mai mari datorii pe cap de 
locuitor, cu cea mai scăzută speranţă de viaţă de pe continent, fără resurse energetice, 
fără zăcăminte naturale, insolvabilă şi falimentară la toate capitolele, incapabilă să asigure 
măcar minimul de existenţă pentru cetăţenii săi, cu o stare a drumurilor dezastruoasă, cu 
un deficit al balanţei comerciale de peste 2.6 mld $, cu datorii externe de peste 3.7 mld $, 
în timp ce veniturile la bugetul de stat al R.Moldova pe anul 2007 au constituit doar 950 mln 
$, dependentă în totalitate de resursele energetice ruseşti dar şi de piaţa rusească pentru 
produsele sale tradiţionale, schimbul fiind total nefavorabil R.Moldova, fapt care a dus la 
acumularea unor datorii imense faţă de Rusia, pentru stingerea cărora R.Moldova a fost 
nevoită să înstrăineze în favoarea ruşilor aproape tot patrimoniul naţional, în pericol să-şi 
instrăineze şi ultima avuţie care i-a mai rămas – pămînturile strămoşeşti!; 
     *R.M. – stat eşuat: ea  nu controlează o bună parte din teritoriul şi frontierele sale şi nu 
este în stare să-i determine pe ruşi să-şi retragă trupele de ocupaţie şi armamentul de pe 
teritoriul său; 
     *R.M. nu are nici o şansă să devină vre-o dată stat prosper sau să se integreze într-un 
viitor previzibil de una singură în structurile europene şi euroatlantice. Redevenind parte 
integrantă a României, aceste teritorii  vor deveni  automat şi imediat şi parte a NATO şi 
parte a  UE cu toate  beneficiile ce decurg de aici!; 
*Din cauza mizeriei şi sărăciei exodul populaţiei băştinaşe din R.Moldova a atins cote 
catastrofale:   
  1. Pleacă în special tinerii, nu se mai întemeează familii, nu se mai nasc copii,  
mortalitatea a depăşit cu  mult natalitatea, Neamul Românesc din aceste teritorii se află pe 
cale de dispariţie! În concluzie:   
  -existenţa în continuare a R.Moldova ca stat independent este echivalentă cu dispariţia 
fiinţei naţionale româneşti din aceste teritorii! 
  - România nu poate privi indiferentă cum dispare neamul românesc în teritoriile-i 
înstrăinate de la est de Prut şi are obligaţia să întrprindă tot ce-i stă în puteri pentru a le 
readuce acasă, la trupul României, ca unică soluţie de salvare şi conservare a fiinţei 
naţionale româneşti din aceste teritorii, ca cea mai rapidă şi cea mai rezonabilă formulă de 
redobîndire a cetăţeniei române pentru populaţia din stînga Prutului (acordarea cetăţeniei 
române cetăţenilor R.Moldova în condiţiile existenţei şi în continuare a acesteia ca stat 
independent este cea mai proastă soluţie: asta ar facilita exodul populaţiei băştinaşe şi în 
final -  dispariţia ei rapidă din aceste teritorii), ca unică modalitate de soluţionare a 
diferendului transnistrean, avînd în vedere că România este membră a NATO şi ai UE, de 
integrare a acestor teritorii în structurile europene şi euroatlantice şi de asigurare populaţiei 
de aici a unui trai decent şi civilizat în cadrul familiilor unite ale Europei în conformitate cu:  
*Declaraţia de Independenţă a R.Moldova, în care este stipulat că R.Moldova „este liberă  
să-şi hotărască prezentul şi viitorul...în spaţiul istoric şi etnic al devenirii sale naţionale”, 
*Hotărîrea Parlamentului de la Chişinău din 23 iunie 1990 de condamnare a Tratatului  
Sovieto - german de neagresiune şi a protocolului adiţional secret din 23 august 1939, pe 
care le califică drept nule şi neavenite din momentul semnării,   
*Declaraţia Conferinţei Internaţionale de la Chişinău în problema  Pactului Molotov-
Ribbentrop din 26-28 iunie 1991 care stipulează că Pactul şi Protocolul său adiţional secret 
sunt nule ab initio, iar consecinţele lor trebuie eliminate,  
*Acordul Final de la Helsinki din 1975 care stipulează că frontierele dintre state pot fi 
modificate  prin mijloace paşnice cu acordul părţilor,  

*Constituţia R.Moldova, care permite modificarea statutului politico-juridic a R.Moldova; 
*alte acte normative de drept  internaţional, inclusiv denunţarea Pactului Ribbentrop-
Molotov şi al Protocolului adiţional secret al acestuia de către cele două ţări semnatare: 
URSS şi Germania.  
   - România înţelege că Reunificarea Ţării şi neamului Românesc se poate realiza doar pe 
cale parlamentară, atunci, cînd majoritatea în Parlamentul de la Chişinău o vor deţine 
forţele unioniste. În acest sens, face apel către toate partidele şi ONG-urile de orientare 
naţional-patriotică şi proeuropeană, către toţi patrioţii din R.Moldova, să îmbrăţişeze 
deschis şi fără rezerve opţiunea unionistă şi să se constituie cu toţii într-un singur Partid 
declarat unionist – Partidul Unionist din R.Moldova (PURM), care ar avea ca obiectiv major 
readucerea teritoriilor româneşti de la est de Prut la trupul României. 
   2.Internaţionalizarea problemei Basarabiei, Nordului Bucovinei şi Ţinutului Herţa. 
   3.Mediatizarea pe toate căile a problemei teritoriilor româneşti înstrăinate de la est de 
Prut: 
   -cicluri de emisiuni pe întreaga tematică a problemei la posturile centrale şi regionale de 
televiziune şi radio, în special la cele recepţionate şi pe teritoriul R.Moldova şi al Nordului 
Bucovinei, în orele de maximă audienţă cu participarea  liderilor unionişti din R.Moldova şi 
ai unor experţi în domeniu; 
   -Articole, studii, interviuri, materiale analitice, polemici în cele mai mari ziare din 
România; 
   -Editarea unor cărţi şi broşuri în sute de mii de ex. cu această tematică cu participarea 
unor specialişti în domeniu de pe ambele maluri ale Prutului şi difuzarea lor pe gratis în 
aceste teritorii; 
   -Întroducerea în manualele de istorie de toate nivelele din România a unor capitole 
aparte  referitoare  la Basarabia şi Nordul Bucovinei; 
    -Conferinţe, simpozioane, mitinguri la date semnificative pe întreg teritoriul României 
ş.a.m.d. 
   4.Finanţarea şi asigurarea logistică a constituirii şi activităţii  Partidului Unionist din 
R.Moldova. 
   5.Sprijin în constituirea unor filiale ale PURM în toate judeţele României şi mn. Bucureşti 
din  cetăţeni ai R.Moldova, care s-au stabilit cu traiul sau se află la studii în judeţele(mn.) 
respective. 
   6.Demascarea publică a fariseilor, profitorilor şi securiştilor din fruntea  unor partide,  
ONG-uri, posturi de radio sau publicaţii pretins patriotice din R.Moldova şi sistarea finanţării 
acestora. 
   7.Finanţarea postului de radio „Vocea Basarabiei” şi a unor publicaţii din stînga Prutului 
să fie condiţionată de propagarea fără rezerve a dezideratului de Reîntregire a Ţării şi 
Neamului Românesc. 
   8.Mobilizarea pe toate căile a electoratului R.Moldova, inclusiv ai celor care se află în 
România, dar şi în alte ţări să participe la alegerile parlamentare din R.Moldova de partea 
PURM, dacă s-ar putea – deplasîndu-se fiecare la baştina lui,  astfel, convingîndu-i şi pe 
apropiaţii săi să voteze la fel. 
   9.Coordonarea activităţii forţelor unioniste de la Chişinău cu acţiunile autorităţilor de la 
Bucureşti. 
   10.Întîlniri periodice ale liderilor unionişti din R.Moldova cu Preşedintele României.  
                                                                     Autor  -   Ilie Bratu, preşedintele MURM 

